ኢትዮጵያን ኤርትራን ዘካየደኦ ደማዊ ኲናት ስዒቡ፡ ዝኾነ ዓይነት ናይ ሰላም ተስፋታት ኣብ ዘይብሉ፡ ኩነታት 'ኣይ ኲናት ኣይ ሰላም'፡ ንኣስታት 20 ዓመታት ማዕጾአን ዓጽየን ጸኒሐን። ብዙሓት ዘተታት ሰላም ኣብ ዘይሰመሩሎም እዞም እዋናት፡ ህዝብን ምሁራትን ክልቲአን ሃገራት ኣተሓባቢርካ ኣብ ልዕሊ ክልቲኦም መንግስታት ጽዕንቶ ብምፍጣር፡ ናብ መድረኽ ሰላም ምምጻእ ይከኣል እዩ ኢሎም ዝኣመኑ ክልተ ኣሕዋት፤ ኣብርሃም ገብረሊባኖስን ሃብቶም ገብረሊባኖስን፡ 'ሰለብሪቲ ኤቨንትስ' ዝበሃል ዘይመንግስታዊ ትካል ብምጥያሽ ንዝሓለፉ ኣርባዕተ ዓመታት ዝተፈላለዩ መድረኻት እናዳለዉ ጸኒሖም። ሐዚ ድማ ኣብ መንጎ ህወሓትን ህግደፍን ዕርቂ ንምውራድ ኣብ ምንቅስቓስ ይርከቡ። "ህዝቢታት ኣብ ሓደ ምንቅስቓስ ኮይኖም መንግስታቶም ናብ ዕርቂ ዝመጹሉ መገዲ ከናድዩን ድፍኢት ገይሮም ለውጢ ከምጽኡ ከምዝኽእሉን ከም ዋና ነጥቢ ሒዝና ተበጊስና" ዝብል ኣብርሃም ገብረሊባኖስ፤ እቲ ምንቅስቓስ ሙሉእ ብሙሉእ ከምዝተዓወተ ይገልጽ። ሰለብሪቲ ኤቨንትስ ዘዳለዎም ዘተታት መዝሙር ሰላም ኢትዮ-ኤርትራ፡ ኣብ ዝተፈላለዩ እዋናት ተኻይዶም እዮም። ነቶም ምንቅስቓሳት ሰለብሪቲ ኤቨንትስ፡ ብብሕታውነት ዝምውል ድማ በዓል ሃፍቲ ኣይተ ዳዊት ገብረእግዚኣብሄር እዩ። ''ድሕሪ እቲ ምቅስቓስ ህዝብታት ኤርትራን ኢትዮጵያን በቢ ዘለውሉ ኮይኖም ጽልዋ ክፈጥሩ ጀሚሮመ'' ዝብል መንእሰይ ኣብርሃም፤ ኣብ ጉዳይ ክልቲአን ሃገራት መፍትሒ ሓሳባት ከቕርቡ እናኸኣሉ፡ ግን ከኣ መድረኽ ንዝሰኣኑ ምሁራት መድረኽ ከም ዝፈጠረሎምን፤ ዓበይቲ ዓድን መራሕቲ ሃይማኖትን ክልቲአን ሃገራት ድማ ክቀራረቡን ድፍኢት ክገብሩን ተግባራዊ ስራሕቲ ከም ዝሰርሑ ይዛረብ። ''ቤት ጽሕፈት ኢህወዴግ ንክውስን ናትናን ናይ ክልቲኡ ህዝቢታትን ድፍኢት ኔይሩዎ እዩ። ኣብዚ ክርሳዕ ዘይብሉ ከም በዓል ፐረዚደንት ግርማ ወልደ ጊዮርጊስ ዝበሉ ዓበይቲ ሰባት ዝገብርዎ ጽዕንቶ'ውን ምንባሩ'ዩ። ኤምባሲታት ጽዕንቶ ይገብሩ ነይሮም እዮም።እቶም መንግስታት [ክልቲአን ሃገራት] ነዚ ይፈልጥዎ ነይሮም እዮም'' ኢሉ። "ምኽፋት ዶብ ኢትዮ-ኤርትራ፡ ሞሳ ሰላም ክቡር ምዃኑ ዘርኢ'ዩ" "ቅድም ውሻጠ ቤትና ነዐሪ" ኤርትራውያን ነበርቲ እስራኤል ብወገን መረብ ዘሎ መስመር ራማ-ክሳድ ዒቃ ተዓጽዩ ከይዲ ዕርቀ ሰላምን ምኽፋት ዶብ እተን ሃገራትን ስዒቡ፡ ሰለብሪቲ ኤቨንትስ ኣብ ከተማ መቐለ ዘዳለዎ ስነጥበባውያን ክልቲአን ሃገራት ዝተሳተፉሉ ፈላማይ ናይ ሙዚቃ ኮንሰርት (ምርኢት)፡ ስምዒት ሕውነትን ናፍቕን ዝተንጸባረቐሉ ነይሩ። ህወሓትን ህግደፍን ንምንታይ?
